kardosdrur/scandi-wiki huggingface dataset:
BPEL

BPEL(4WS) Business Process Execution Language (for Web Services) er en XML-baseret standard for at sammensætte processer som Web Services.
Sammensætningen sker i et workflow, som kan bruges i runtime af en Work Flow Manager (engine).

BPEL(4WS) støttet af blandt andre IBM og Microsoft.

Systemudvikling
Kørsel (datalogi)

Indenfor datalogi er kørsel (engelsk execution eller run) processen med hvilken en computer eller virtuel maskine læser og handler på et computerprograms instruktioner. Kørsel kaldes også afvikling, udførsel og eksekvering.

Hver instruktion i et program er en beskrivelse af en partikulær handling som skal udføres, for at et specifikt problem kan løses. Kørsel omfatter en gentagen 'hent-dekod-udfør' (engelsk 'fetch–decode–execute') cyklus for hver instruktion.

Se også
Compile time

Referencer

Datalogi
Compile time

Begrebet compile time anvendes i it-teknisk sammenhæng og betyder: Ved programmets kompileringstidspunkt.

Fx sker type-tjek og kontrol af metode-signaturer compile time i programmeringssproget java.

Se også
runtime
build time

Implementation af programmeringssprog
Webservice

En webservice (eller web-service) er en it-tjeneste, som kører på en webserver og blev defineret af W3C som "software designet til at understøtte reaktiv kommunikation mellem datamater over et netværk". Den er typisk et Internet kontaktpunkt, som giver adgang til at afvikle programmer eller tilgå data på en webserver, som stiller den konkrete webservice til rådighed.

En webservice kan være baseret på SOAP-protokollen.

Notes

Kilde 
 Hvad er en webservice og hvilke standarder er omfattet? 

World Wide Web
SOA service

En SOA service eller blot service er et grundlæggende begreb indenfor serviceorienteret arkitektur. En service er en tjeneste, der har til formål at løse et velafgrænset problem.

Der findes forskellige protokoller til implementering af services fx COM, CORBA, SOAP og REST.

Digital informationsteknologi
Det Europæiske Fællesskab

Det Europæiske Fællesskab (EF) var en europæisk overnational organisation, der var forløberen for Den Europæiske Union (EU). EF ophørte med at eksistere 1. december 2009, da Lissabontraktaten trådte i kraft og hvor samtlige aktiviteter fra EF blev overført til EU. Danmark og Grønland indtrådte i EF den 1. januar 1973. Grønland forlod EF den 1. februar 1985. Færøerne har ikke været medlem af EF.

EF blev oprettet ved Traktaten om Det Europæiske Økonomiske Fællesskab (EØF-traktaten) og var indtil Maastrichttraktatens vedtagelse ét af tre europæiske fællesskaber. Efter traktatens vedtagelse kom EF til at udgøre en af de tre søjler i Den Europæiske Union. EF's traktatsgrundlag var Traktaten om Oprettelse af Det Europæiske Fællesskab (EF-traktaten), der er ændret ved Lissabontraktaten og i dag kendes som Traktaten om Den Europæiske Unions Funktionsmåde (EUF-traktaten).

Se også 
 Den Europæiske Union
 Den Europæiske Unions traktatgrundlag
 Traktaten om Den Europæiske Unions Funktionsmåde
 Traktaten om Den Europæiske Union

Fællesskab
Ophørt i 2009
Internationale organisationer
Timevinkel

Timevinkel er et begreb indenfor astronomien, som beskriver vinklen mellem rektascensionen for et givent himmellegeme og en observatørs lokale stjernetid, dvs.:

 Timevinkel = Lokal stjernetid – himmellegemets rektascension

Timevinklen udtrykker direkte vinklen mellem himmellegemets rektascension og observatørens lokale meridian, men da himmelkuglen synes at dreje rundt om Jorden én gang i døgnet, er timevinklen også et udtryk for hvor lang tid der er gået siden himmellegemet passerede meridianen.

En hel omdrejning (360 grader) på 24 timer giver 15 grader i timen: Hvis timevinklen til et objekt er plus 15 grader, er det således en time siden at himmellegemet passerede den lokale meridian. En timevinkel på minus 15 grader betyder at himmellegemet vil passere den lokale meridian om en time. Himmellegemer der for øjeblikket befinder sig på den lokale meridian, har timevinklen 0.

For at forenkle beregningerne, har astronomerne fra gammel tid brugt vinkelmålet "en time" om en vinkel på 15 grader, og underinddelt denne "time"-vinkelenhed i minutter (svarende til 1/4 grad) og sekunder (1/240 grad). Disse minutter og sekunder må ikke forveksles med bueminutter og buesekunder.

Koordinatsystemer i astronomi
Vinkelenheder
Tid i astronomi
Flaps

Flaps på et flys vinger er bevægelige flader, typisk monteret på vingebagkanten, almindeligvis helt inde ved flykroppen: De kan bevæges nedad i en vis vinkel, og i nogle tilfælde (primært på svævefly) også opefter. På større trafikfly findes desuden også flaps på forkanten af vingen (leading edge flaps).

Flaps gør to ting: Dels får de vingerne til at virke mere eller mindre "krumme" overfor den luftstrøm der passerer dem, og derved ændres den opdrift som vingen genererer. Desuden øger de luftmodstanden, fordi vingen med udfældede flaps har en større profil imod flyveretningen, og den øgede opdriftskomponent forårsager mere induceret modstand

Hos mindre fly bruges flaps primært ved landingen, hvor de bremser flyets hastighed under indflyvningen, og samtidig nedsætter stall-hastigheden som gør, at flyet kan flyve ved lavere hastigheder. Dette gør, at et fly kan lande med lavest mulig hastighed og gør landingsdistancen så kort som mulig.

I nogle situationer, f.eks. ved start fra en græsmark eller andre overflader der giver stor rullemodstand, samt ved start på korte baner, kan man sænke flaps'ene et lille stykke for derved at få mere opdrift, og på den måde komme hurtigere i luften.

Større fly benytter stort set altid flaps ved både start og landing. Et stort passagerflys vinge er designet til meget store hastigheder – typisk omkring 90 procent af lydens hastighed – og disse er i deres almindelige form (clean configuration) uegnede til de lave hastigheder ved start og landing.

I flyets cockpit vil der findes et betjeningsgreb hvor piloten kan sætte den indstilling flaps'ene skal have, samt en indikator der viser hvornår flaps'ene er nået hen til den ønskede stilling.

Spanair Flight JK 5022 forulykkede i august 2008, pga. at flaps ikke var indstillet til take-off. Da piloterne roterede ved 154 knob (285 km/t) stallede flyet og 154 om bord brændte ihjel.

Et russisk militærfly havde defekte flaps og styrtede i Sortehavet ved juletid 2016.

Luftfartøjskomponenter
Aerodynamik
Interplanetarisk rejse

En interplanetarisk rejse er hvor et objekt f.eks. en rumsonde foretager en rejse mellem planeterne i et solsystem.

Hidtidige interplanetariske rejser 

NASA's Apollo-program har transporteret tolv mennesker til månen og tilbage til jorden: Apollo 11-17, undtaget 13, dvs. seks missioner, hver med tre astronauter af hvilke to af astronauterne landede på månen. Der har været foretaget ubemandet rummissioner, der har passeret tæt på de fleste planeter i Solsystemet.

Rumfart
SOA

SOA, SoA eller soa er en forkortelse, som kan betyde et af følgende:
 Start Of Authority – definition i en DNS-server
 Serviceorienteret arkitektur
 Spirit of Amiga – en dansk Counter-Strike-klan.
 Safe operating area - sikkert driftsområde.
Karl 2. af England

Karl 2. () (29. maj 1630 – 6. februar 1685) var konge af Skotland fra 1649 til 1651 og konge af England, Skotland og Irland fra 29. maj 1660 til sin død i 1685.

Biografi 

Karl var søn af Karl 1. af England og måtte gå i landflygtighed 1646, da Oliver Cromwell kom til magten efter borgerkrigen. Han kom hjem i 1660 mod at underskrive en erklæring, der sikrede Parlamentet.

Karl 2. blev gift med den portugisiske prinsesse Katarina af Braganza, datter af kong Johan 4. af Portugal og dronning Luisa de Guzmán den 22. maj 1662 i Portsmounth. Katarina blev dronning af England, men blev ikke kronet, fordi hun var katolik. Karl konverterede til katolicismen på sit dødsleje. De fik aldrig børn sammen. 

Som medgift fik England de portugisiske besiddelser: Mumbai (Bombay) i Indien og Tanger i det nordlige Marokko.

Det var Katarina, som introducerede brugen af te "the five o'clock tea", da hun var forarget over hofdamernes vindrikkeri. Hun introducerede også gafler ved bordet.

Titler 
 29. 1630 - maj 1638: Hertugen af Cornwall
 Maj 1638 - 30. januar 1649: Prinsen af Wales
 30. januar 1649 - 6. februar 1685: Hans Majestæt Kongen

Karl 2.'s børn 
Karl 2. efterlod sig ingen retmæssig arving, men talrige uægte børn med mange forskellige:

 Med Lucy Walter (1630 – 1658)
 James Crofts "Scott" (1649 – 1685).
 Mary Crofts. (c. 1651) Ikke anerkendt barn af Karl II
 Med Elizabeth Killigrew (1622 – 1680)
 Charlotte Jemima Henrietta Maria Boyle, "Fitzcharles" (1650 – 1684)
 Med Catherine Pegge, Lady Green
 Charles Fitzcharles (1657 – 1680), kendt som "Don Carlos".
 Catherine Fitzcharles (født 1658, død som ung)
 Med Barbara Palmer, Lady Castlemaine (1640 – 1709).
 Anne Palmer (Fitzroy) (1661 – 1722)
 Charles Fitzroy (1662 – 1730).
 Henry Fitzroy (1663 – 1690)
 Charlotte Fitzroy (1664 – 1718), Grevinde af Lichfield
 George Fitzroy (1665 – 1716)
 Barbara (Benedicta) Fitzroy (1672 – 1737) – Hun var anerkendt som Karls datter, men var sansynligvis John Churchills datter.
 Med Eleanor "Nell" Gwynne (1642 – 1687)
 Charles Beauclerk (1670 – 1726)
 James Beauclerk (1671 – 1681)
 Med Louise Renée de Penancoet da Kéroualle (1648 – 1734)
 Charles Lennox (1672 -1723)
 Med Mary 'Moll' Davis
 Mary Tudor (1673 – 1726)

Eksterne henvisninger 

|-

|-

|-
 

Konger af England
Konger af Skotland
Konger af Irland
Huset Stuart
Lord High Admirals
Ralph Nader

Ralph Nader (født 27. februar 1934) er amerikansk jurist og miljøaktivist. 

Nader blev kendt som forbrugeraktivist, da han i 1965 udgav bogen Unsafe at Any Speed, et barsk angreb på (især én af modellerne fra) bilfabrikken General Motors.

Præsidentkandidaturer 
Nader var præsidentkandidat for USA's Green Party ved præsidentvalgene i 1996 og 2000. Ved valget i 2000 opnåede Green Party ca. 2,8 mio. stemmer, hvilket imidlertid var langt fra tilstrækkeligt til at blive valgt som præsident. Ved det meget tætte præsidentvalg i 2000, har nogle vurderet at Naders opstilling indirekte kan have kostet den demokratiske kandidat Al Gore præsidentposten.

Nader stillede tillige op som uafhængig kandidat ved præsidentvalgene i 2004 og 2008, men opnåede ikke tilstrækkelig antal stemmer til at blive valgt som præsident. Ved valget i 2004 opnåede Nader 465.151 stemmer svarende til 0,38% og i 2008 739.034 stemmer, svarende til 0,56%.

Eksterne henvisninger 

Personer fra Connecticut
Præsidentkandidater fra USA
Zonefil

En zonefil indeholder de data, der gemmes i en DNS-server. Filen indeholder en række poster i tekstformat. De mest almindelige er:

Liste over poster i en zonefil

A 
A record står for Adress som navngives ved IP.

AAAA 
Ligesom en A record, men til ipv6

CNAME 
CNAME (canonical name) er et keyword som anvendes ved definition af et domæne og subdomæner i en DNS-server.

Definitionen foretages i DNS-serverens zonefil for domænet, og CNAME bruges til at fortælle DNS-serveren at et givet subdomæne er et alias for et andet subdomæne.

Fx example.com ville blive news.example.com CNAME news.myisp.com

Vil redirigere DNS opslag fra 'news.example.com' til 'news.myisp.com'.

LOC 
LOC (Location) angiver geografisk information om domænet i form af længdegrad og breddegrad.

MX 
MX (Mail Exchange) angiver domænets mailserver.

NS 
NS (Name Server) angiver den autoriative DNS-server til domænet.

PTR 
PTR (Pointer Record) anvendes til reverse lookup sådan at man kan slå en IP-adresse op ud fra et domænenavn.

SOA 

SOA (Start of Authority) er det første, der skal defineres i en zonefil til en DNS-server. Her beskrives, hvad domænet hedder, og hvem der er kontaktperson. Desuden angives, hvor længe oplysningerne må gemmes i cache.

TXT 
TXT (Text) var oprindeligt ment som et felt til tekst læsbar af mennesker, men anvendes også til maskinlæsbar tekst. Et domæne kan have flere txt-felter.

Se også 
 Whois – en søgning, hvor man kan søge oplysninger på domænenavne.

Eksterne henvisninger 
 Søgning på internationale domænenavne
 Zone File skabelse 

Internetteknologi
Pelle Molin

Pelle Molin (1864-1896 i Bodø) var en svensk forfatter, journalist og billedkunstner, der særligt skildrede Norrlands natur og folkeliv.

Bibliografi 
 Konstmarknaden i Stockholm, 1889
 Ådalens poesi, 1897
 En ringdans medan mor väntar, 1897
 Nordland, 1913
 Från Ådal och Norrlandskust, 1916
 Samlade skrifter, posthumt udg. 1964
 Brev, dagboksblad och varia i Sollefteå stadsbibliotek, 1966

Litteratur 
 Molin, Pelle, Samlade skrifter., 1964

Eksterne henvisninger 

 Hjemmeside for Pelle-Molin-Gesellschaft
 Carl-Henrik Berg, Molins Biografi på utflyckten.se , 2006
 Molins Biografie , Dagens Nyheter vom 29. April 1896
 Ådalens Poesi i Projekt Runeberg
 Helge Dahlstedts om Molins kunst

Rejsebogsforfattere fra Sverige
Faglitterære forfattere fra Sverige
Novelleforfattere fra Sverige
Journalister fra Sverige
Malere fra Sverige
Svensksprogede forfattere fra Sverige
Jakob 2. af England

Jakob 2. og 7. () (14. oktober 1633 – 16. september 1701) var konge af England og Irland som Jakob 2. og konge af Skotland som Jakob 7. fra 6. februar 1685 til han blev afsat under Den glorværdige revolution i 1688. Han var søn af Karl 1. og bror til Karl 2. og var den sidste katolik, som var regerende monark i disse lande.

Biografi 
Han blev holdt i fangenskab under Den engelske borgerkrig, men flygtede i 1648 til Holland og Frankrig. Efter broderens magtovertagelse i 1660 vendte han hjem og fik flere høje poster, bl.a. var han en udmærket og energisk flådechef (marineminister eller Lord High Admiral).  .

Jakob var aktiv katolik fra ca. 1670 og var tæt på at blive forbigået som tronfølger men blev dog accepteret. Ved sin tronbestigelse i 1685 lovede han at respektere statskirken og knuste et oprørsforsøg fra sin nevø, hertugen af Monmouth, med bred støtte. Herefter slog han imidlertid ind på en bevidst prokatolsk linje, som vakte harme, og da han fik en søn med sin ligeledes katolske dronning Maria af Modena blev han afsat af parlamentet ved den såkaldte "Glorværdige Revolution" i 1688 og måtte rejse tilbage til Frankrig, hvor han fik ophold hos Ludvig 14. på Versailles Slottet.

Han forsøgte i 1689 at tilbageerobre magten i Irland, men blev slået af Vilhelm 3. af Oranien i Slaget ved Boyne 12. juli 1690 og tilbragte sine sidste år ved det franske hof.

Hans landflygtige efterkommere søgte indtil 1740'erne at genvinde i alt fald den skotske trone. Dele af det engelske tory-parti forblev længe loyale over for hans slægtslinje og blev derfor kaldt jakobitter.

Titler 
 14. oktober 1633 - 6. februar 1685: Hertugen af York
 10. maj 1659 - 6. februar 1685: Jarlen af Ulster
 31. december 1660 - 6. februar 1685: Hertugen af Albany
 6. februar 1685 - 11. december 1688: Hans Majestæt Kongen

Eksterne links 

|-

Konger af England
Jakob 07 af Skotland
Konger af Irland
Huset Stuart
Katolske monarker
Hertuger af York
Marineministre fra England
Lord High Admirals
Lord Warden of the Cinque Ports
Baton Rouge

Baton Rouge er hovedstad i den amerikanske delstat Louisiana. I 2007 havde byen 227,017 indbyggere.

Byen er grundlagt i 1699.

Referencer

Eksterne henvisninger 

 

Byer i Louisiana
Augusta (Maine)

Augusta er hovedstad i den amerikanske delstat Maine. I 2000 havde byen 18.560 indbyggere. Byen er administrativt centrum i det amerikanske county Kennebec County.

Referencer

Eksterne henvisninger 

 Augustas hjemmeside (engelsk) 

Byer i Maine
Ayerbe

Ayerbe er en by i Spanien, beliggende i provinsen Huesca

Eksterne link 

 
 Reino de los Mallos
 www.ayerbe.es
  Himno a la Virgen de Casbas Fichero Audio (MID)  

Byer i Aragonien
Annapolis

Annapolis er hovedstad i den amerikanske delstat Maryland. Byen har  indbyggere. Byen er administrativt centrum i det amerikanske county Anne Arundel County.

Referencer

Eksterne henvisninger
Lansing

Lansing er hovedstad i den amerikanske delstat Michigan. Byen har  indbyggere.

Referencer

Ekstern henvisning 

 Lansing, Michigan – officiel website (engelsk)

Byer i Michigan
Saint Paul (Minnesota)

Saint Paul er hovedstad i den amerikanske delstat Minnesota. Byen har  indbyggere. Sammen med Minneapolis danner Saint Paul området kendt som Twin Cities.

Byen er administrativt centrum i Ramsey County.

Personer fra Saint Paul

F. Scott Fitzgerald († 1940), forfatter
Darnella Frazier, aktivist, voksede op i Saint Paul

Referencer

Eksterne henvisninger 

 

Byer i Minnesota
Jefferson City

Jefferson City er hovedstad i den amerikanske delstat Missouri, byen blev grundlagt i 1825 og er opkaldt efter den amerikanske præsident Thomas Jefferson. Byen har  indbyggere og er administrativt centrum i det amerikanske county Cole County.

Venskabsbyer 
  Münchberg, Tyskland

Referencer

Eksterne henvisninger 

 

Byer i Missouri
Helena (Montana)

Helena er hovedstad i den amerikanske delstat Montana med et befolkningstal på  indbyggere. Byen er administrativt centrum i det amerikanske county Lewis and Clark County.

Referencer

Ekstern henvisning 
 Helenas hjemmeside (engelsk) 

 
Byer i Montana
Lincoln (Nebraska)

Lincoln er hovedstad i den amerikanske delstat Nebraska. I 2000 havde byen 225.581 indbyggere. Byen er administrativt centrum i det amerikanske county Lancaster County. Byens kælenavn er "The Star City".

Historie 
Lincoln var oprindeligt kendt som Lancaster, grundlagt i 1856, og blev administrativt centrum for det nyligt oprettede Lancaster County i 1859. Hovedbyen i Nebraska havde været Omaha siden statens grundlæggelse i 1854, men størstedelen af territoriets indbyggere boede syd for Platte-floden. Eftersom en stor del af indbyggerne i området syd for floden følte et tilhørsforhold til Kansas, bestemte man ved folkeafstemning at flytte hovedbyen syd for floden og så langt imod vest som muligt. Dermed blev Lancaster den nye hovedby.

Kræfter i Omaha forsøgte dog at få beslutningen omgjort, blandt andet ved at omdøbe byen til Lincoln, navngivet efter den nyligt myrdede præsident Abraham Lincoln. Mange af indbyggerne syd for Platte Floden nærede en vis antipati mod den afdøde præsident, og man antog, at de ikke ville kunne acceptere en hovedby navngivet efter ham. De stærke kræfter i Omaha tog fejl, og Lincoln blev hovedbyen i Nebraska forud for statens optagelse i unionen (United States of America) 1. marts 1867.

I 2008 blev Lincoln udråbt som den sundeste by i USA.

Referencer

Eksterne henvisninger 

 

Byer i Nebraska
Acton (London)

Acton, London er et område (tidligere landsby) i det vestlige London. Administrativt en del af den administrative bydel (Borough) Ealing. Den ligger omkring 10 km fra Charing Cross.

Mindst ti andre byer i den engelsktalende verden hedder også Acton.

Ealing
Carson City

Carson City er hovedstad i den amerikanske delstat Nevada. Carson City har  indbyggere. Byen blev grundlagt, da mineindustrien boomede, i Carson Citys tilfælde var det sølvminerne.

Referencer

Ekstern henvisning 
 Carson Citys hjemmeside (engelsk) 

Byer i Nevada
Concord

Concord er hovedstad i den amerikanske delstat New Hampshire. Byen har  indbyggere. Den er administrativt centrum i det amerikanske county Merrimack County.

Referencer

Ekstern henvisning 

 Concords hjemmeside (engelsk)

Byer i New Hampshire
Trenton (New Jersey)

Trenton er hovedstad i den amerikanske delstat New Jersey. Trenton har  indbyggere. Byen er administrativt center i det amerikanske county Mercer County.

Byen anses af det amerikanske folketællingskontor som en del af New Yorks storbyområde, men ligger i øvrigt direkte øst for Philadelphia.

Referencer

Ekstern henvisning 

 Trentons hjemmeside (engelsk)
Santa Fe (New Mexico)

Santa Fe er hovedstad i den amerikanske delstat New Mexico. I 2000 havde byen 62.203 indbyggere. Byen er administrativt centrum i det amerikanske county Santa Fe County.

Referencer

Ekstern henvisning 
 Santa Fes hjemmeside (engelsk)

Byer i New Mexico
Albany (New York)

Albany er hovedstad i den amerikanske delstat New York. Byen har  indbyggere og er administrativt centrum for det amerikanske county Albany County.

Referencer

Eksterne henvisninger 

 

Byer i New York
Raleigh

Raleigh er hovedstad i den amerikanske delstat North Carolina. Byen har  indbyggere og er dermed statens næstfolkerigeste, kun overgået af Charlotte.

Byen er administrativt centrum for det amerikanske county Wake County.

Referencer

Eksterne henvisninger
Bismarck (North Dakota)

Bismarck er hovedstad i den amerikanske delstat North Dakota. 
Byen er opkaldt efter den tyske kansler Otto von Bismarck og har  indbyggere.

Bismarck er administrativt centrum i det amerikanske county Burleigh County.

Bismarck ligger ved bredden af floden Missouri, og flere broer fører over denne til byen Mandan på den anden bred.

Referencer

Eksterne henvisninger 

 

Byer i North Dakota
Columbus (Ohio)

Columbus er hovedstad i den amerikanske delstat Ohio. Byen har  indbyggere og er dermed Ohios største. Byen er administrativt centrum i det amerikanske county Franklin County.

Se også 
 Nationwide Arena
 Ohio State University
 Columbus Crew Stadium

Referencer

Eksterne henvisninger 

 Officielt website
Oklahoma City

Oklahoma City er hovedstaden og den største by i delstaten Oklahoma med 599.199 indbyggere, mens det sammenhørende metropolområde har 1.252.987 indbyggere (2013).

Oklahoma City opstod den 22. april 1889, da dele af det indianske Oklahomaterritorium blev frigivet til nybyggere. Herefter udviklede den sig til et handelscenter for især kvæg og hvede, og efter oliefund i 1928 blev den hjemsted for en store olieindustri, som senere er suppleret med bl.a. fly-, bil- og elektronikindustri. Til de største arbejdspladser hører Tinker Air Force Base i den sydøstlige udkant. Oklahoma City er også én af de mest brugte trafik-korridorer på vejen til Texas og Mexico.

Byen er kendt for bombeattentatet i 1995 mod den føderale kontorbygning, Alfred P. Murrah Federal Building. 168 mennesker omkom ved eksplosionen, og 680 personer blev såret. Angrebet var iværksat af personer med tilknytning til højreorienterede militsgrupper. Det var den værste terrorhandling i USA's historie før den 11. september 2001. Timothy McVeigh, en amerikansk veteran fra Golfkrigen, stod bag bombeangrebet og blev den 11. juni 2001 henrettet med en dødssprøjte i fængslet i Terre Haute.

Den 3. maj 1999 ramlede den vindkraftigste tornado, som endnu er målt, gennem den sydlige del af Oklahoma City. En radar målte en hastighed på 484 kilometer i timen inde i tornadoen, og den kostede 34 døde og knap seks mia. kroner i skader. Den 20. maj 2013 ramtes byen Moore, som ligger ca. 10 km syd for Oklahoma Citys bymidte, af en voldsom tornado. Store dele af byen blev totalt ødelagt, heriblandt en skole og 24 mennesker mistede livet.

Referencer

Eksterne henvisninger 
 Oklahoma City – Officiel Side

 
City
Salem (Oregon)

Salem er hovedstad i den amerikanske delstat Oregon. Byen har  indbyggere og er administrativt centrum i det amerikanske county Marion County.

Det er blandt andet der den amerikanske oscar-vindende film Gøgereden er blevet optaget. Den blev optaget på statshospitalet i byen.

Referencer

Eksterne henvisninger 

 

 
Byer i Oregon
Harrisburg

Harrisburg er hovedstad i den amerikanske delstat Pennsylvania. Byen, der har  indbyggere, er administrativt centrum for det amerikanske county Dauphin County og ligger ved bredden af floden Susquehanna River.

Harrisburg er kendt for Three Mile Island-ulykken, der var tæt på at skabe en stor kernekraftulykke.

Referencer

Eksterne henvisninger
Providence

Providence er hovedstad i den amerikanske delstat Rhode Island. Byen, der har  indbyggere, er administrativt centrum for det amerikanske county Providence. Byen, der er New Englands tredjestørste efter Boston og Worcester i Massachusetts, huser Brown University.

Forfatterne Cormac McCarthy og H.P. Lovecraft er/var begge hjemmehørende i Providence.

Referencer

Eksterne henvisninger 

 Providence – Officiel hjemmeside 
 Providence  – Infoside